Koordinate: 41° 16′ 10" SGŠ, 20° 35′ 46" IGD

**Labuništa** (mak. *Лабуништа*) su naselje u Republici Makedoniji, u zapadnom delu države. Labuništa pripadaju opštini Struga.

Labuništa su do 2004. godine bili sedište istoimene opštine, koja je potom pripojena opštini Struga.

Prirodni uslovi
---------------

Naselje Labuništa je smešteno u zapadnom delu Republike Makedonije, blizu državne granice sa Albanijom (7 km zapadno od naselja). Od najbližeg grada, Struge, naselje je udaljeno 14 km severno.

Labuništa se nalaze u istorijskoj oblasti Drimkol, koja se obuhvata severnu obalu Ohridskog jezera, oko istoka Crnog Drima iz jezera. Naselje je smešteno na severzapadnom obodu Struškog polja, dok se zapadno izdiže planina Jablanica. Istočno od naselja Crni Drim je pregrađen, pa je tu obrazovano veštačko jezero Globočica. Nadmorska visina naselja je približno 870 metara.

Klima u naselju, i pored znatne nadmorske visine, ima župne odlike, pa je pre umereno kontinentalna nego planinska.

Istorija
--------

Krajem 19. veka Labuništa su bila u sastavu Osmanskog carstva, gde su upravno potpadala pod Strušku nahiju Ohridske kaze (Bitoljski vilajet).

Po statistici Vasila Knčova selo je 1900. imalo 1460 stanovnika, od čega 800. „Bugara" muslimana i 660. „Bugara" hrišćana.

Po statistici Dimitrija Miševa iz 1903. u selu je živelo 128 „Bugara", odnosno vernika Bugarske egzarhije i 512 „Bugara" patrijaršista-srbomana, odnosno Srba. U selu je postojakla i srpska i bugarska škola. Zbog odlučnosti stnovništva da ostanu Srbi selo je nazivano „Malom Šumadijom".

Stanovništvo
------------

Labuništa su prema poslednjem popisu iz 2002. godine imala 5.936 stanovnika. 

Etnički sastav:

|  |  |
| --- | --- |
| **Nacionalnost** | **ukupno** |
| Makedonci | 371 (6,3%) |
| Albanci | 4.288 (72,2%)¹ |
| Turci | 879 (14,8%) |
| Romi | 3 |
| Vlasi | 1 |
| Srbi | 1 |
| bošnjaci | 31 |
| drugi | 362 |
|

¹\* Većina izjašnjenih kao Albanci su zapravo Torbeši, slovenski muslimani na tlu Makedonije.

Većinska veroispovest je islam, a manjinska pravoslavlje.

Rođeni u Labuništima
--------------------

* Anđelko Krstić, srpski književnik;
* Đorđe Cvetković, vojvoda Drimkolski, srpski četnički vojvoda iz vremena borbe za Makedoniju do Balkanskih ratova;
* Nikola Anđelković (20. maj 1902 - 1944), srpski četnički komandant u Drugom svetskom ratu.

Vidi još
--------

* Opština Struga

Izvori
------

1. ↑  Makedonija. Etnografija i statistika - 2.39, Pristupljeno 10. 4. 2013.
2. ↑  ↑ D.M.Brancoff. "La Macédoine et sa Population Chrétienne". Paris, 1905, r.164-165.

* Popis u Makedoniji 2002. - Knjiga 10.

Spoljašnje veze
---------------

***Labuništa*** na Wikimedijinoj ostavi

* www.struga.gov.mk Zvanična stranica opštine Struga

  

  


| p • r • uNaselja opštine Struga |
| --- |
| **Struga** • 
Bezovo •
Bidževo •
Bogojci •
Boroec •
Brčevo •
Burinec •
Velešta •
Višni •
Vranište •
Globočica •
Gornja Belica •
Gornji Tateši •
Delogoždi •
Dobovjani •
Donja Belica •
Donji Tateši •
Draslajca •
Drenok •
Zagračani •
Zbaždi •
Jablanica •
Kališta •
Korošišta •
Labuništa •
Lakaica •
Livada •
Ložani •
Lokov •
Lukovo •
Mali Vlaj •
Misleševo •
Mislodežda •
Modrič •
Moroišta •
Nerezi •
Novo Selo •
Oktisi •
Piskupština •
Podgorci •
Poum •
Prisovjani •
R'žanovo •
Radožda •
Radolišta •
Selci •
Tašmaruništa •
Toska •
Frangovo •
Džepin •
Šum |  |